text: Vejle kåret som Årets Iværksætterkommune
  19 november 2014 kl. 06.35
  Vejle Kommune har vundet prisen som Årets Iværksætterkommune 2014, der bliver tildelt af Dansk Erhvervsfremme.
  Det er godt at være iværksætter i Vejle. Faktisk er det ifølge Dansk Erhvervsfremme landets bedste kommune at være iværksætter i. Vejle Kommune vinder prisen foran blandt andet Horsens, Holbæk og Esbjerg Kommune.
  Prisen er gået til Vejle, fordi de ifølge dommerkomitéen har et mangfoldigt udbud af lokaler og faciliteter, hvor iværksættere kan boltre sig. I bedømmelsen bliver blandet andet nævnt Green Tech Center, der med sine 21.200 m2 har plads til både kontorer, forskning og undervisning.
  I bedømmelsen er der også lagt vægt på, at kommunen gør en stor indsats for at bringe internationale iværksættermiljøer til Vejle. Og samtidig mener dommerne, at kommunens iværksætterindsats er med til at udvikle en regulær iværksætterkultur i kommunen, som også får de unge med på banen.
  FAKTA - Årets Iværksætterkommune
  Prisen er indstiftet af Dansk Erhvervsfremme i 2007. Det år vandt VejleKommune også prisen. I år har der været fem nominerede:EsbjergHolbækHorsensSilkeborgVejleSidste års vindere:2013 Vejen Kommune2012 Favrskov Kommune2011 Esbjerg Kommune
  Læs mere om konkurrencen på deres hjemmeside her
  Læs mere om Dansk Erhvervsfremme her
  